ועדת העבודה, הרווחה והבריאות, כנסת 20, פרוטוקול מספר 815, 2018-07-04 09:00

אלי אלאלוף: בוקר טוב, אני מתכבד לפתוח את הישיבה.

אלי אלאלוף: היום ה-4 ביולי 2018, כ"א בתמוז 2018.

אלי אלאלוף: יש לנו הצעת חוק של חבר הכנסת איל בן ראובן, על המלחמה בתאונות העבודה.

אלי אלאלוף: עוד יום עצוב אתמול ושלשום, והמשרדים לא מצליחים להסתדר ולעבוד ביחד.

אלי אלאלוף: בינתיים מי שמשלם – בעצם הוא כבר לא יודע שהוא משלם ונהרגים בתאונות העבודה.

אלי אלאלוף: השנה היה יותר גרוע מהשנה שעברה - 21-22 הרוגים.

אלי אלאלוף: איל, אתה בוודאי מכיר את זה לפרטי פרטים.

אלי אלאלוף: אז בבקשה.

איל בן ראובן: אני רוצה לומר קודם לפתיחה, ואני אומר לך, כבוד היושב-ראש, החוק הזה בהתאמה לתוצאות שדיבר עליהן עכשיו כבוד היושב-ראש, היה צריך כבר לעבור לפני שנה.

איל בן ראובן: צר לי להגיד לכולם, אנחנו עובדים בקצב שפשוט לא מתאים למציאות.

איל בן ראובן: המציאות היא שנהרגים אנשים.

איל בן ראובן: למה אני אומר את זה, כבוד היושב-ראש, כי חוק כל כך פשוט, כל כך ברור – אתמול מגיעים אליי כל מיני מידעים, כאלה רשימות – רוצים לשנות פה, רוצים לשנות שם, אז אני אומר בסדר, אז תבואו לדיון מוכנים.

איל בן ראובן: אומרים לי לא, אי אפשר, אי אפשר לבוא מוכנים.

איל בן ראובן: אני כבר אומר דבר ראשון, אני מבקש ממך, כבוד היושב-ראש, לקבוע פה שבשבוע הבא אתה מתכוון, אנחנו מתכוונים להעביר את זה פה בהצבעה.

אלי אלאלוף: הדבר הכי יקר שיהיה לי בשבוע הזה זה זמן.

אלי אלאלוף: אני רוצה להצטרף לכעס של איל.

אלי אלאלוף: תבינו, כל האפקטיביות של ההתמודדות בתאונות, זו המאסה שצריכה לבוא בבת אחת של רפורמות בנושא הזה של תאונות עבודה.

אלי אלאלוף: אם כל פעם נביא איזה חוק, אף אחד לא התייחס ברצינות.

אלי אלאלוף: אם אתם מתכוונים, במיוחד משרד העבודה שלא רציתם שמשרד השיכון גם התמודד עם זה – אז תיקחו אחריות.

אלי אלאלוף: החוק הראשון העברנו אותו לפני שנתיים של סגירת אתר, אחר כך נרדמנו.

אלי אלאלוף: אתם יודעים שזה אפקטיבי.

אלי אלאלוף: אי אפשר כל פעם לבוא ולעשות לנו דיון על פסיק ששכחתם להעיר לנו בזמן כדי שהחוק יהיה בהתאם, אי אפשר כך.

אלי אלאלוף: אני בטוח שאף אחד מאתנו לא נהנה לראות מישהו נפגע והולך לעולמו, אף אחד מאתנו לא יכול לחשוב על זה בצורה חיובית.

אלי אלאלוף: אז תתמודדו, תתעוררו.

אלי אלאלוף: אי אפשר להמשיך כך.

אלי אלאלוף: אולי אנחנו הפכנו למועדון סימפטי כזה שכדאי להיפגש מדי פעם עם תה על חשבון הכנסת - אי אפשר יותר.

אלי אלאלוף: מה שאפשר לתקן נתקן היום, מי שלא מעוניין - לא לשכוח, הם אמורים לייעץ לנו, ההחלטה היא פה, האחריות היא עלינו, אף אחד לא יבוא בטענות.

אלי אלאלוף: תלכו פעם ללוות איזה משפחה שאיבדה בן שהיה צריך להיות רופא, ובינתיים שמים אותו בקבר - חארם, פשע, ואז תרגישו איזה סוג של אסון.

אלי אלאלוף: יש אנשים שהולכים לשם לעבוד, לא מפני שזו אלטרנטיבה חיובית, אלא בלית ברירה הולכים לעבוד, ואז הם לא יודעים את המקצוע, ואז הם ילדים.

אלי אלאלוף: עכשיו יש מאות ילדים שנכנסו לאתרי בנייה - איפה אתם?

אלי אלאלוף: תוציאו אחד, תצלמו אחד, ותראו שכולם ייזהרו מלעשות את זה.

אלי אלאלוף: אז קחו אחריות, אי אפשר יותר.

אלי אלאלוף: תתייחסו בלי תירוצים, תודו באשמה, תמשיכו.

אלי אלאלוף: מי שרוצה לתת תירוצים למה ילד בן 16 נופל מפיגום, אז אין לכם מה להסביר – רשלנות שלכם.

איל בן ראובן: אני רק רוצה לסיים את דבריי לפני ההתייחסות ולומר כך.

איל בן ראובן: כבוד היושב-ראש, החוק הזה עבר בקריאה טרומית אחרי זמן רב, והוא חייב לעבור בקריאה ראשונה במושב הזה נקודה, חייב, חייב לעבור.

ארז מימון: ההתנהלות שהגדרנו עד היום לא התקיימה.

איל בן ראובן: החוק הזה עובר בקריאה ראשונה גם אם זה על בסיס מה שעבר בטרומית.

איל בן ראובן: יעבור, ואני מזכיר לכבוד היושב-ראש ולנו, לצערי, יש לנו עוד לעבור את השנייה שלישית.

איל בן ראובן: על בסיס כל מה שיש אצלי בראש, זה היה חייב לעבור כבר, אבל המציאות היא שהחוק הזה כנראה יעבור רק איפשהו בסביבות אוקטובר, שזה ארבעה חודשים נוספים של הרוגים, ופצועים בלי עוזר בטיחות, ותסלחו לי שאני כועס, כי זה באמת מכעיס אותי הדבר הזה, כל הקצב הזה.

איל בן ראובן: אנחנו עכשיו צריכים להסביר, וכדאי שנסביר לעצמנו, כל אחד מפה כולל אני, על כל הרוג.

איל בן ראובן: אני היחידי שעומד בתקשורת ואומר - אני נכשל.

איל בן ראובן: תגידו את זה גם אתם, כולכם, כי אני אומר את זה, אני לא מתבייש.

איל בן ראובן: להגיד נכשלתי במשימה – שנתיים אני מתעסק עם זה - ו-20 הרוגים עכשיו.

איל בן ראובן: אז כדאי, שנגיד את זה כולנו, אבל לפחות בואו נעשה משהו.

איל בן ראובן: איך יכול להיות שאתמול באים אליי ומסבירים לי, אה, תשמע חודשיים וחצי היינו עסוקים בדברים אחרים וזה, אז נגיע לדיון, ונבוא להנה, ונעשה עוד סדרה של עשרים דיונים, וניפגש בעוד שנתיים.

איל בן ראובן: תגידו, מה אנחנו השתגענו?

איל בן ראובן: מה, אנחנו משחקים פה בזה - כן, משחקים באש, אנשים נופלים, כל יום, נהרגים אנשים.

איל בן ראובן: ואנחנו ככה - נאמן בטיחות, עוטר בטיחות, נעשה ככה, ונעשה ככה.

איל בן ראובן: מה הבעיה הייתה היום לשבת ולהגיד היום - אנחנו רוצים להגדיר את הגודל של האתר, שתי קומות בזה, זה אתר בנייה.

איל בן ראובן: אני לא רוצה לבזבז את הזמן, כי אין לנו זמן, כמו שאמר כבוד היושב-ראש.

איל בן ראובן: מה שאני מציע, בוא נשמע את ההערות, נסכם היום עם מה אנחנו ניגשים, נצביע ונלך הלאה.

אלי אלאלוף: נתחיל בקריאת החוק, ואז מי שיש לו הערות לסעיפים שנקריא, נתקן אותו במקום.

ארז מימון: אני ראש מינהל האחריות התעסוקתית והבטיחות.

ארז מימון: נכנסתי לתפקידי לפני חודש וחצי.

ארז מימון: אני רוצה להגיד מספר דברים.

ארז מימון: קודם כל, לגבי האמירה של כבודו, שאנחנו לא עושים דבר.

אלי אלאלוף: לא, תעשה לי טובה, תמשיך הלאה.

אלי אלאלוף: אל תתייחס לדברים שלי אם זה בשיטה.

אלי אלאלוף: עושים שום דבר, לא עושים מספיק.

ארז מימון: אני אתן פה סטטוס איך אנחנו עובדים מבחינת הפעילות הענפה בתחום של בטיחות באתרי בנייה.

איל בן ראובן: ארז, בוא נדבר על החוק.

איל בן ראובן: אתם עושים הרבה עבודה וזה בסדר גמור.

איל בן ראובן: אני כועס על החוק הזה, כי באו אליי שלשום והסבירו לי למה אנחנו לא מגיעים נכון לדיון.

ארז מימון: בכל זאת, אני חושב שחשוב לומר את הדברים.

ארז מימון: אנחנו עושים פעילות ענפה בהרבה מאוד מישורים, ואני אגע בהם ברמת הבולטים.

ארז מימון: דבר ראשון, מול הרשויות המקומיות.

ארז מימון: היום אני נפגש יחד עם מנכ"ל המשרד עם מנכ"ל של הרשויות המקומיות כדי לקדם פיקוח שלהם בסוגיות הבטיחות, על-פי מה שאנחנו קבענו יחד איתם, בתהליך סדור שמתקיים כבר חודשיים, כדי להכניס עוד 800 אלף פקחים שלהם לתוך העבודה, יחד אתנו.

ארז מימון: אני מוכן לפתוח את זה אם תרצה בהזדמנות אחרת.

ארז מימון: שנית, בשבוע הבא, אנחנו מעלים – אני מקווה שכל החוזה ייסגר, אנחנו מעלים לאוויר מספר טכנולוגיות של רחפנים וטכנולוגיות נוספות שאמורים להגביר בצורה משמעותית את יכולת האכיפה שלנו בשטח.

ארז מימון: הטכנולוגיות מתבססות גם על רחפנים, גם על מצלמות חכמות.

ארז מימון: זה עוד איזושהי זרוע שאנחנו מייצרים חוץ מהמפקחים, חוץ מהשילוב עם הרשויות.

ארז מימון: הכנסנו את חוק בני נוער.

ארז מימון: אנחנו הלכנו ורצנו – אנחנו בתוך פרק זמן של חודשיים, הרצנו פה - - - דבר שאני לא חושב שנעשה בשנים האחרונות, ואנחנו מביאים את החוק הזה לשולחן הוועדה כבר בשבוע הבא, אני מקווה.

ארז מימון: כך שנעשית פה עבודה מכל הכיוונים, ואני יכול פה לפרט.

אלי אלאלוף: מה זה אומר חוק הנוער?

ארז מימון: חוק הנוער זה אומר שאנחנו ביקשנו בחקיקה לאסור את הכניסה של בני נוער לאתרי בנייה בפרק זמן של - - -

אלי אלאלוף: דרך מי העברתם?

ארז מימון: דרך הוועדה של זכויות הילד.

יצחק גורביץ: זה תקנות שצריכות להגיע לכאן.

ארז מימון: זה אמור להגיע אליכם סוף השבוע הזה בבקשה להכניס בצורה דחופה לסדר היום.

אלי אלאלוף: זה אומר שהקיץ – אתה לא סותר את דבריי, יהיו ילדים באתרים.

ארז מימון: אמת.

ארז מימון: בשביל זה נעשה מאמץ עילאי לנסות לקדם את זה לפני הקיץ, פספסנו בשבוע, שבועיים.

ארז מימון: אני מקווה שנצליח להכניס את זה לפחות לחלק מהקיץ.

ארז מימון: נכון.

ארז מימון: אבל את הרעיון ואת ההתנעה התחלנו לפני חודש וחצי.

ארז מימון: זה לגבי הסוגיות האלה.

אלי אלאלוף: אתה אומר שעשינו את הטיפול בחוק הנוער, זה אומר שרק אדמיניסטרציה.

אלי אלאלוף: הילדים באתרים הם בסכנה.

אלי אלאלוף: ומה תעשה אם יתחילו להיפגע?

ארז מימון: מסכים.

ארז מימון: אז אני אסביר.

ארז מימון: עשינו בנוסף לכך שני דברים.

ארז מימון: עוד מעט יעלה קמפיין לאוויר ברשויות המקומיות שהוא הולך להתריע בפני המשפחות שעומדות לשלוח את הילדים שלהן לאתרי בנייה.

ארז מימון: שנית, העברנו לכל המפקחים שלנו ריענונים ודגשים – זאת אומרת, עשינו יום מיוחד רק לסוגיה של התמודדות מול בני נוער, כדי שייכנסו לאתרים ויפקחו על כך שבני נוער לא יהיו.

ארז מימון: שלישית, לפני כחודש וחצי, במבצעים משולבים, שזה גם חלק מהעשייה המשולבת שלנו, במבצעים משולבים שביצענו באשדוד, אתרנו בן נוער שעבד שם בעבודות לא תקינות, עבודה בגובה, והאתר נסגר ל-15 יום.

ארז מימון: בנוסף, קיימנו פגישה עם מנכ"ל משרד השיכון והבינוי, חיברנו אותו בשטח עצמו – הלך וראה את האנשים שעומדים שם ללא חגורות בטיחות.

ארז מימון: חיברנו אותו לכל תחום הבטיחות, הוא נרתע עד כדי כך שהוא אפילו ביקש מאתנו שאנחנו ניתן לו את הסרט "הקבלנים המובילים" בתחום של רשלנות בתחום הבנייה, והוא יפעל איך לעשות איתה, כאשר הכוונה שלנו דרך רשם הקבלנים לעשות מה שאנחנו חושבים שהוא צריך לעשות.

ארז מימון: כך שאני ממש חושב שאנחנו מאוד מתאמצים ואנחנו עושים - - -

אלי אלאלוף: לעומת העבר, אתם תקבלו קנס על מהירות מופרזת.

אלי אלאלוף: .

ארז מימון: אני מסכים אתך.

ארז מימון: אבל המינהל שלי שעוסק בעוד הרבה מאוד דברים חוץ מאשר תחום הבנייה, מנקז את רוב המשאבים שלו לתחום הזה.

ארז מימון: אני רוצה להתייחס לאמירה של חבר הכנסת איל בן ראובן.

ארז מימון: אנחנו תאמנו בינינו בתחילת מאי, זה היה שבוע, שבועיים לאחר שנכנסתי לתפקידי.

ארז מימון: שוחחנו בטלפון, ואמרת שאתה רוצה להעלות את הצעת החוק.

ארז מימון: עמדתי, שיש מקום לעוזר בטיחות באתר בנייה, ברור.

ארז מימון: אמרתי את זה, אני יודע את זה, אני מבין את זה.

ארז מימון: אבל סגרנו באותה נשימה שהדבר הזה לא יעלה לוועדה עד שאנחנו לא נסגור את כל הפינות בינינו.

ארז מימון: יכול להיות שהאחריות מוטלת עליי שלא יזמתי, היא מוטלת עליכם, אתה יוזם החוק.

ארז מימון: למה לא פניתם אלינו?

ארז מימון: למה לא נפגשתם אתנו.

ארז מימון: זה לא קרה וזה לא התרחש.

ארז מימון: הפעם היחידה שאנחנו שוחחנו על זה, זה היה ביום חמישי האחרון.

ארז מימון: מיד ביום ראשון, כבר אנשיי ישבו עם אנשיך.

ארז מימון: אז לבוא ולהגיד, שאנחנו נרדמנו בשמירה, אולי, אבל אני לא לבד.

ארז מימון: לכן אני חושב שצריך לתקן פה את הדברים.

אלי אלאלוף: נתחיל ללא מצגת.

שמרית שקד: הצעת חוק ארגון הפיקוח על העבודה (תיקון – עוזר בטיחות), התשע"ח–2018

507: אני מנהל תחום בכיר בטיחות, משרד העבודה.

507: האמת, שאנחנו לא באנו עכשיו מוכנים להכניס את כל ההערות.

507: אנחנו יודעים מה אנחנו רוצים.

507: הייתי רוצה ברשותך 60 שניות כדי להגיד על קצה המזלג מהם מרכיבי ההערות.

507: תדע גם להגיד איפה לעצור בערך מפני שההרכב של הלשכה המשפטית שלנו הוא לא הרכב רחב לדיון הזה, כי לא חשבנו שהדיון ילך לכיוון הזה.

507: אנחנו מבקשים שההצעה תהיה כהוראת שעה לחמש שנים.

507: יש לזה סיבות, לא ארחיב.

507: אנחנו מבקשים שלא יהיו תקנות שההצעה תחייב לעשות, אלא שכבר תכולת האחריות או העבודה – אנחנו מבקשים שתכולת העבודה של עוזר הבטיחות כבר תקבע פה.

507: זאת אומרת, שזה לא יהיה לסייע לו בעבודה, כי אז יהיה לנו עוד מישהו שעוזר בלסייע בלהביא משאיות בטון.

507: אלא מישהו שהתפקיד שלו זה לאתר את הפראטו של הליקויים שמהם נהרגים עובדים.

507: מישהו שהסתובב ויוודא שהגידורים קיימים, שאין ליקויי חשמל בולטים.

507: שיש הקפדה על שימוש בציוד מגן אישי.

אלי אלאלוף: למה זה לא יכול להיות בתקנות תוך שלושה חודשים?

507: בעניין הזה אנחנו רוצים מהר.

אלי אלאלוף: תקנות אפשר לאשר גם בפגרה.

507: אנחנו מעוניינים שזה יהיה בחוק.

507: חשבנו שזה אפשרי.

507: לא אמרו לי שזה לא אפשרי שזה יהיה בחוק, אני לא מכיר עכשיו למה לא.

שמרית שקד: לא שלא אפשרי - כרגע הנוסח שהוקרא זה הנוסח שכולל תקנות.

507: ולכן, דרך המלך באמת הייתה, אם זה היה אפשרי באמת שבוע הבא, והיינו יומיים, שלושה, עושים עבודה מסודרת.

507: נכון, אני מסכים, דרך המלך אנחנו לא פה, לצערנו, אבל זה בדיוק העניין.

507: אגב, אנחנו רוצים שזה לא יהיה עובד שנוסף על תפקידו, אנחנו רוצים שזה יהיה עובד רק לבטיחות, אקסטרה על - - - .

507: אנחנו מבקשים שבכל אתר בנייה, יהיה כזה עוזר.

507: כרגע זה מוגדר - רשאי לדרוש, לא.

507: אנחנו רוצים שהסמכות שלנו לדרוש תהיה סמכות להוספת עוזר נוסף במקומות שנחשוב שהבטיחות היא בעייתית.

507: אנחנו מבקשים שגם נוכל כמובן לפסול אותו וכו', ולקבוע את תכני ההכשרה שלו כבר פה.

507: זאת אומרת, חמישה ימי הכשרה, אנחנו מוכנים גם לשקול הכשרה מקוונת שזה יוריד את זה מחמישה ימים, וגם העלויות יהיו יותר צנועות, אני מעריך.

507: אבל כרגע כמו שזה מנוסח, זה שולח אותנו לעוד חודשים של עבודה בהתייעצויות, אנחנו נגיע לאותה נקודה.

אלי אלאלוף: תנו לי לתת תשובות.

אלי אלאלוף: יום רביעי בבוקר אנחנו נפנה משהו.

אלי אלאלוף: בואו נתכנס - כל מה שנתכנן לקראת יום רביעי הבא.

שמרית שקד: אם עד יום רביעי רוצים לדון פה, אנחנו רוצים שהנוסח יועמד לעיון גם לחברי הכנסת המציעים.

אלי אלאלוף: עד יום שני, ואנחנו נקיים דיון ביום רביעי בבוקר.

יצחק גורביץ: אני מהתאחדות בוני הארץ.

יצחק גורביץ: קודם כל, מה שאנחנו מאוד מבקשים שהדבר הזה כן יעבור לפחות היום as is ואני גם מציע שאם הם היו כל כך מהירים לאסוף נערים לעבוד באתרי הבנייה, ובאמת, הייתה עבודה מהירה, שגם עליה אנחנו התייחסנו, גם אסרנו, ואנחנו אוסרים על קבלנים להכניס נערים כאלה.

יצחק גורביץ: אותו דבר ייעשה כאן, כדי שלא נפספס אלמנטים מרכזיים רק מבחינת החיפזון הזה.

יצחק גורביץ: בסופו של דבר, משימות שהוגדרו פה שאנחנו מבינים שאתם מקדימים לגבי עוזר בטיחות הן לא מספיקות.

יצחק גורביץ: הוא צריך לעשות עוד כמה דברים, ואני אומר לך בתור מי שמבקש שיהיו עוזרי בטיחות, לא בתור מי שלא מעוניין שיהיה עוזר בטיחות.

יצחק גורביץ: בוודאות צריך להיות גם עוזר בטיחות כדי שיהיה minded רק לסוגיה הזאת, כי זה מה שאנחנו התחייבנו מול חברי הכנסת.

יצחק גורביץ: לכן ההצעה שלי, זה כן להעביר את הצעת החוק as is לקריאה ראשונה, ובתוך פרק זמן של רצי מרתון הכי מהירים, כמו שעשו עם הנערים, להביא לפה תקנות מסודרות כמו שצריך.

יצחק גורביץ: לדעתי, זה דרך המלך.

יצחק גורביץ: אחרת נגיע למציאות של עוד ויכוחים, עוד דיונים.

יצחק גורביץ: אפרופו, כל ההסתייגויות או ההערות אנחנו רואים אותם רק היום.

אלי אלאלוף: באמת, אני מעריך את הניסיון המאוד חיובי שלך לזרז.

אלי אלאלוף: בין זריזות לפזיזות יש עוד כמה - - - אנחנו נביא להצבעה ולאישור בקריאה ראשונה ביום רביעי בבוקר.

אלי אלאלוף: אז כל מה שאנחנו יכולים לעשות עד אז, אחר כך אני גם אלחם בכנסת בזכות הצוות הנפלא שלנו, להגיע ואולי נצליח לעשות גם קריאה שנייה ושלישית לפני הפגרה.

אמנון שינדלר: אני יו"ר ועד מנהלי העבודה הארצי של ההסתדרות החדשה.

אמנון שינדלר: אני קודם כל רוצה לברך על החוק הזה.

אמנון שינדלר: אני חושב שהחוק הזה יעזור לנו, אבל זה ממש מעט ממה שצריכים לעשות.

אמנון שינדלר: זה טיפה בים.

אמנון שינדלר: אני רוצה להתייחס לסעיף 25(א).

אמנון שינדלר: אני חושב שהסעיף הזה לא מוגדר באלו אתרים יהיה עוזר בטיחות, איך יאכפו את החוק הזה.

אמנון שינדלר: איך יידעו שהבחור שרשום כעוזר בטיחות, הוא רק רשום והוא לא באמת נמצא באתר ומתעסק בבטיחות, אלא בדברים אחרים?

אמנון שינדלר: אני חושב שהחוק הזה מאוד מורכב, ואני לא יודע איך משרד העבודה יאכוף אותו ויראה באמת שיש עוזר בטיחות בשטח שהתעסק כל היום רק בבטיחות.

אלי אלאלוף: מבלי לפגוע באנשים של העבר.

אלי אלאלוף: אני חושב שיש פה רוח אחרת במשרד.

אלי אלאלוף: זו בעיה שלהם, תטיל עליהם את האחריות ותראה כמה שהתמודדו.

אמנון שינדלר: עוד משהו שאני רוצה להגיד.

אמנון שינדלר: חייבים לעשות שינוי חקיקה.

אמנון שינדלר: החוק הזה הוא כעזרה ראשונה בלבד.

אמנון שינדלר: אני דיברתי על זה.

אמנון שינדלר: אני רציתי אותו כרגע כדי למנוע מעוד כמה שאפשר פחות נפגעים שיהיו כרגע באתרי בנייה, אי אפשר למנוע את הכול.

אמנון שינדלר: אבל זה רק כעזרה ראשונה, זה כמו אקמול למחלה קשה.

אלי אלאלוף: אנחנו נשמח להתייחס למסמך שלכם.

אמנון שינדלר: אבל אני לא רואה שום שינוי ושום התחלה של שינוי חקיקה לגבי אחריותם בשטח, אחריות נוספת גם של מנהלי פרויקטים והגדרה בחוק של מנהלי פרויקטים, אין את זה.

אמנון שינדלר: אי אפשר רק לעשות את החוק הזה שהוא ממש טיפה בים.

אמנון שינדלר: אז אני מבקש גם מנציגי משרד העבודה, חבר'ה, שלא תחשבו שהחוק הזה יפתור את הבעיה.

אמנון שינדלר: זו עזרה ראשונה בלבד.

יוסף שריקי: יש לי שתי הערות.

יוסף שריקי: החוק הוא מצוין, באמת בזמן.

יוסף שריקי: אבל אם העוזר בטיחות ימונה, זאת אומרת, השכר שלו יהיה על ידי הקבלן, זה פדלים באוויר.

אלי אלאלוף: סליחה, נמצא פה איש האוצר, והוא יקפוץ עלינו.

אלי אלאלוף: זה לא יהיה על חשבון המדינה, זה ברור, זה על חשבון הרווחים של הקבלנים.

יצחק גורביץ: לכן, בנושא הזה היה לנו מאוד חשוב.

יצחק גורביץ: אנחנו חידשנו משא ומתן עם ההסתדרות על הסכם הקיבוצי.

יצחק גורביץ: אנחנו רוצים לתת מעמד מיוחד לאותו עוזר בטיחות, לכן אנחנו רוצים לקדם את זה, שיהיה מוחלט.

אביעד שוורץ: אני מאגף תקציבים.

אביעד שוורץ: רק נשמח שבאמת נזומן לדיונים שיהיו בפעם הבאה, ודיונים שיהיו גם לפני, כי גם בהחלטת ועדת שרים זו הסכמה שלנו, וגם כן כדי שנוכל להיות מעורבים, ודווקא לקדם את התהליך, ולא שנופתע ברגע האחרון.

אלי אלאלוף: אתה לא יודע כמה אתה משכנע אותנו.

שמרית שקד: אביעד, לפי תקנון הכנסת, כשאנחנו מכינים הצעת חוק לקריאה ראשונה, אנחנו צריכים להזמין את נציג האוצר ולבקש את הערכתו לעניין העלות התקציבית של הצעת החוק.

שמרית שקד: ולכן אנחנו מבקשים ממך את ההערכה שלכם לגבי העלות התקציבית.

אביעד שוורץ: אין בעיה.

אביעד שוורץ: אני אומר פשוט רצינו לעשות שינויים בנוסח וזה משפיע על כל - - -

שמרית שקד: אתם תהיו מוכנים לדיון הבא עם הערכת עלות תקציבית.

אלי אלאלוף: יש לך את יום שני, ונוכל ביום רביעי ליישם.

הדיל יונס: כמה הערות ברשותך.

הדיל יונס: חסרה מבחינתנו התייחסות לאחריות של עוזר בטיחות, שיהיה בהרחבה - תיאור תפקיד שלו, אחריות, הכלים שעומדים לרשותו כדי לבצע את העבודה שלו כמו שצריך.

הדיל יונס: שאלה שנייה – פקודת הבטיחות בעבודה מטילה אחריות פלילית, האם גם כאן על עוזר הבטיחות תהיה אחריות פלילית?

הדיל יונס: צריך גם לתת את הדעת על חלוקת העבודה בינו לבין מנהל באתר בנייה, מנהל העבודה - כל השאלות האלה לא נבחנו, לפחות לא ראינו שנבחנו בצורה מספקת.

הדיל יונס: ההגדרה של אתר בנייה, היא הגדרה רחבה, אולי צריך גם לתת את הדעת על הרלבנטיות של מינוי של עוזר בטיחות לסוג האתר.

הדיל יונס: אולי גם לחשוב על האכסניה.

הדיל יונס: בעצם, היום מבצע העבודה, מנהל העבודה קבועים בתקנות הבטיחות עבודות בנייה.

הדיל יונס: האם לא נכון בעצם גם להגדיר את התפקיד של עוזר בטיחות, באותה אכסניה באותן תקנות מבחינת קוהרנטיות ומבחינת יכולת קבלת מידע מלא באותה מסגרת חקיקה.

הדיל יונס: אלה נקודות שחשוב לנו שייבחנו.

אלי אלאלוף: זה התפקיד שלכם, אני בטוח שתדעו למלא אותם.

חמוטל בן יעקב: אני מרכזת בטיחות בהתאחדות בוני הארץ.

חמוטל בן יעקב: רק מה שאני רוצה להגיד לגבי כן ייכנס בחוק, לא ייכנס בחוק.

אלי אלאלוף: איזה הכשרה יש לך בתפקיד?

חמוטל בן יעקב: אני מהנדסת בניין.

חמוטל בן יעקב: קונסטרוקטורית, הייתי מנהלת פרויקטים.

חמוטל בן יעקב: אני הרבה שנים כבר במקצוע.

איל בן ראובן: ועושה עבודה מצוינת.

חמוטל בן יעקב: אני בוגרת הטכניון.

חמוטל בן יעקב: מה שרציתי להגיד.

חמוטל בן יעקב: אנחנו בבית כבר עשינו עבודה דיי רצינית שאנחנו מאוד נשמח לשבת עם מינהל הבטיחות על העבודה הזו שעשינו, בדיוק על העניין של מה הוא עושה, תחת מי הוא כפוף.

חמוטל בן יעקב: לפרט את כל הנושאים.

חמוטל בן יעקב: פה באמת, מבחינתנו השאלה האם זה באמת צריך להיות בחוק הראשי, ואם זה יהיה בחוק הראשי, אנחנו לא נפספס משהו.

חמוטל בן יעקב: כן, אני נוטה, למרות שאני פוחדת שזה לוקח אותנו אחורה, כי אנחנו לא רוצים שזה ייקח אותנו אחורה, אולי כן צריך לגרור איזשהו תיקון בפקודת הבטיחות, איפה שמופיעים כל שאר האנשים.

חמוטל בן יעקב: יש לנו בפירוש חוברת עם הרבה מאוד עבודה שעשינו, ואנחנו מאוד רוצים שמינהל הבטיחות יישב אתנו.

אלי אלאלוף: אז תעבירו לעיונם.

אלי אלאלוף: חבל שידע כזה לא עבר.

יצחק גורביץ: אנחנו נעביר עוד פעם.

ארז מימון: העברנו את החומרים הללו לפני מספר חודשים.

אלי אלאלוף: אבל זה צוות חדש.

לילך לאה נפתלי: אני מהלשכה המשפטית של משרד העבודה.

לילך לאה נפתלי: תודה על הערות, אנחנו מודעים לזה.

לילך לאה נפתלי: אני רק רוצה לחדד כמה דברים שלא נאמרו פה.

לילך לאה נפתלי: שני דברים יחסית טכניים.

לילך לאה נפתלי: קודם כל, שנבקש לקבוע שהנאמן יהיה בעל ניסיון של לפחות שנה בעבודת בנייה.

לילך לאה נפתלי: דבר נוסף, שמפקח העבודה האזורי תהיה לו אפשרות לדרוש יותר מעוזר בטיחות אחד במידת הצורך.

לילך לאה נפתלי: אני רוצה להעיר לגבי היקף האחריות, אנחנו כמובן ננסח את הכול בצורה מסודרת עד ליום שני.

לילך לאה נפתלי: המטרה היא לא שעוזר הבטיחות יישא עכשיו באחריות ויחליף את מנהל העבודה או את מבצע הבנייה.

לילך לאה נפתלי: המשמעות היא - אני רק רוצה להזכיר למי שלא יודע, שבגלל המורכבות שיש באתרי בנייה וריבוי הגורמים שיש בפועל לא מתבצעים עבודות של נאמני בטיחות לפי חוק ארגון הפיקוח.

לילך לאה נפתלי: אחד התפקידים המרכזיים של נאמן בטיחות, זה להתריע בפני ליקויים בכתב למעסיק, או לבא כוחו.

לילך לאה נפתלי: כיום, אין פונקציה כזאת באתרי בנייה, בגלל המורכבות שלהם.

לילך לאה נפתלי: ולכן, התפקיד המרכזי, מבחינתי היחידי של עוזר בטיחות, לפי הצעת החוק הזאת, יהיה להתריע בפני מנהל עבודה ומבצע הבנייה בכתב ובעל-פה על ליקויי בטיחות שקיימים באתר.

לילך לאה נפתלי: לא להחליף את האחריות, ולא לשאת באחריות פלילית מעבר לרגיל לפי חוק העונשין לגבי כל הליקויים שמתבצעים באתר הבנייה.

לילך לאה נפתלי: אלה דברים שהיו חשובים להגיד, אנחנו כמובן ננסח את הכול.

אלי אלאלוף: סליחה, מה תפקידך?

לילך לאה נפתלי: בלשכה המשפטית של המשרד.

מתי רביבי: אני יועץ הבטיחות של התאחדות בוני הארץ.

מתי רביבי: אני רוצה להתייחס לנקודה שקשורה למי מדווח בכתב עוזר הבטיחות.

מתי רביבי: בהחלט, מכיוון שהוא הזרוע הארוכה של מנהל העבודה, ומכיוון שהוא יונק את סמכותו ממנהל העבודה, ומכיוון שתחומי התפקיד שלו מוחלים בתפקידים של מנהל העבודה, הוא ידווח למנהל העבודה בלבד, כי אחרת זה יוצר מנגנון מאוד מסוכן בתוך אתרי הבנייה.

מתי רביבי: מנהל העבודה צריך לממש את סמכותו, ואת אחריותו, לצורך העניין, הוא מקבל עוזר שיעזור לו - הקשר שלו יהיה עם מנהל העבודה, ומנהל העבודה בלבד, לא שום - - כי זה יחליש את כל המנגנון שאנחנו עושים עכשיו.

מתי רביבי: יחליש את האחריות, יחליש את הסמכות, ייצור מתחים פנימיים בתוך המערכת, וייצור סוג של פוליטור שאנחנו לא רוצים אותו שם.

יצחק גורביץ: מנהל העבודה יכול להגיד, אני מדווח למבצע.

מתי רביבי: אנחנו לא רוצים את זה.

מתי רביבי: אנחנו רוצים שהסמכות והאחריות יהיו אחודות - - -

אלי אלאלוף: במידה וההערות שלו שיילכו למנהל עבודה לא התבצעו בפרק זמן סביר, הוא יכול להעביר את זה הלאה.

מתי רביבי: אני אישית סבור, שלא זו התרופה למחלה.

מתי רביבי: אני חושב שאם אנחנו מבינים שאנחנו רוצים לעזור למנהל עבודה לממש את תפקידיו וסמכויותיו, וזה מה שאנחנו רוצים לעשות בעצם.

מתי רביבי: אנחנו נותנים לו כלי, אז בואו נחזק את הכלי הזה.

אלי אלאלוף: אבל זה לא סותר מה שאני מציע.

אלי אלאלוף: או שאפשר להעביר עם העתק לאחראי אתר הבנייה, או במידה ובפרק זמן סביר של יומיים, שלושה, בגלל הדחיפות שהוא יכול ללכת לממונה הראשי, אני חושב שזו הצעה נכונה.

אלי אלאלוף: הוא צריך לתת אחריות כוללת, כי עד עכשיו מה קרה.

אלי אלאלוף: כל פעם מישהו מחפש הקיר הנמוך שעליו מטפסים, וזה הקטן.

אלי אלאלוף: כדאי שהגדולים יידעו מה קורה להם באתר.

אלי אלאלוף: אני בטוח שאם הם היו יודעים, היו מונעים הרבה מאוד דברים, כי בסך הכול, זו עוגמת נפש.

עבד אל חכים חאג' יחיא: שהדיווח יהיה גם למנהל עבודה.

מתי רביבי: מנהל עבודה אמור לדווח למנהל הפרויקט וכן הלאה.

מתי רביבי: כל שרשרת הניהול שם, וזה אכן צריך להימשך בצורה הזו.

אלי אלאלוף: הממונה על בטיחות, אני ממליץ שלא יהיה חבר של אחרים, זה התפקיד.

הדיל יונס: אם זה המתווה שיקודם, בגלל שזה לא יהיה התפקיד האהוב על כולם באתר בנייה, יינתנו לו הגנות איסור פיטורין בשל התראה של עוזר בטיחות על ליקויים בעבודה עשינו את זה לא מזמן.

לילך לאה נפתלי: בהקשר להערה הזאת.

לילך לאה נפתלי: אנחנו נבקש שכל ההגנות שחלות וכל הסעיפים שחלים על נאמן הבטיחות לפי חוק ארגון הפיקוח, יחול גם על עוזר בטיחות.

לילך לאה נפתלי: זאת אומרת, שאי שאפשר לפטר אותו בגין ליקויים שהוא התריע.

איל בן ראובן: אני רוצה להתייחס, כבוד היושב-ראש.

איל בן ראובן: קודם כל, להתייחסותך באשר לזה.

איל בן ראובן: אם נשמע מקולי קודם הכועס שלא עושים עבודה, אז אני מתנצל, ועוד איך עושים עבודה.

איל בן ראובן: כפי שאתה אמרת, יש היום רוח אחרת במשרד.

איל בן ראובן: יש מנהל חדש, ואני מאחל לארז פה בפורום הזה הרבה הצלחה בתפקיד.

איל בן ראובן: יושב פה רן, שאנחנו מכירים אותו כבר.

איל בן ראובן: אני חושב שנעשית עבודה גדולה ורצינית וצריך להמשיך בה.

איל בן ראובן: לגבי החוק.

איל בן ראובן: אנחנו קודם כל באמת נקיים את הדיון ביום שני.

איל בן ראובן: מי שהאחראי המקצועי מבחינתי, זה ארז, רן, אתם צריכים לתת את הסתנפה המקצועית, כי זה מה שקבענו את זה, וזה צריך להיות בתיאום.

איל בן ראובן: חשוב מאוד בעיניי, מאחר והחבר'ה האלה באמת עושים עבודה – אני אומר לכם, להוריד את הכובע בפני המאמצים שעושה התאחדות בוני הארץ בכל נושא הבטיחות.

איל בן ראובן: חשוב שהם יוזמנו, שיביעו את עמדתם, ונקבע את הדברים.

איל בן ראובן: אני, כפי שאני מזהה פה, ממה שנאמר עד עכשיו, אין פה איזה מרחקים ענקיים.

איל בן ראובן: החוק צריך להיות פשוט, כי אנחנו מדברים פה על פונקציה פשוטה, אנחנו לא מדברים פה על איזה מהנדס, ירדנו מזה.

איל בן ראובן: אני מזכיר לכם.

איל בן ראובן: לפני זה דיברנו על מהנדס שילמד חמש שנים, הבנו שזה לא יקרה.

איל בן ראובן: אנחנו צריכים פה אדם שבחמישה ימים עם ניסיון, בחמישה ימים נוכל לתת לו את היכולת לעשות את זה.

איל בן ראובן: ארז, אני מאוד מבקש, שלא הוא צריך להיות אדם, ותנסחו את זה בצורה הכי בהירה.

איל בן ראובן: זה אדם שצריך לבוא בבוקר, לדעת שהוא לובש את הכובע האדום ותפקידו בטיחות.

איל בן ראובן: נקודה.

איל בן ראובן: הוא לא עושה שום דבר.

איל בן ראובן: התפקיד שלו זה לא עוד פקיד שמדווח ומתריע.

איל בן ראובן: לא.

איל בן ראובן: הוא עובד בשטח.

איל בן ראובן: הוא נמצא בשטח.

איל בן ראובן: זאת אומרת, התפקיד שלו זה להסתובב בשטח, וכשהוא רואה מישהו בקומה החמישית הולך בלי רתמה, הוא ניגש אליו, והוא אומר לו, אדוני, עכשיו אתה זה, או שאתה עף מפה - זה התפקיד שלו בסוף.

איל בן ראובן: בואו לא נהפוך אותו לאחד שעובד עם ניירות כל הזמן הוא צריך רק לדווח.

איל בן ראובן: הוא לא מדווח, הוא עובד, הוא פועל בטיחות.

איל בן ראובן: תנסחו את זה באיזושהי צורה, אתה מבין מה אני אומר, הוא לא פקיד, הוא פועל.

איל בן ראובן: צריך לנסח את זה.

איל בן ראובן: יש לו אחריות מסוימת מול מנהל העבודה שלו.

איל בן ראובן: אני מאוד מקבל את הרעיון הזה לתת לו את ההגנות כדי שלא יהיה מצב שבו מנהל העבודה שיש פה חברות בין השניים, כאשר חס וחלילה יש תאונה, או שהוא דיווח משהו להוא, וההוא לא אמר.

איל בן ראובן: צריך פה באמת לבנות את ההגנות, זה בסדר גמור.

אמנון שינדלר: איפה ההגנות של מנהלי העבודה.

אמנון שינדלר: מנהלי עבודה אין להם הגנות, אז לעוזר יהיה להגנות?

אמנון שינדלר: הרי אנחנו נשארים שעירים לעזאזל בכל מקרה.

אמנון שינדלר: אני דרשתי את החוק הזה כעזרה בשבילנו, אבל אני חושב שאולי לא כל כך מבינים את זה.

אמנון שינדלר: העוזר בטיחות זה משהו שבא לעזור לנו בלבד כעזרה ראשונה בלבד.

אמנון שינדלר: אבל אם לא נגדיר אחריות נוספת באתרים, גם על מנהלי הפרויקטים שהם לא מוגדרים בחוק, אף אחד לא אומר מי יכול לשמש כמנהל פרויקט.

אמנון שינדלר: לא יעזור.

איל בן ראובן: אתה יודע מה אני חושב על מנהלי עבודה, ואנחנו רוצים לעזור למנהלי עבודה.

איל בן ראובן: אנחנו נעזור למנהלי עבודה, ואם באת הנה עכשיו בשביל לפתור את כל בעיות הבנייה, אז טעית בכתובת, זה לא ייגמר פה עכשיו.

איל בן ראובן: יש לנו עוד הרבה דברים לעשות, וצריך לעבור פרק פרק, מה לעשות, מה שלא עשו 70 שנה, אנחנו לא נצליח לתקן בחודש.

איל בן ראובן: לאט לאט, אנחנו עכשיו עוסקים בעוזר בטיחות בעניין הזה, ואנחנו מנסים להגדיר את התפקיד שלו בצורה הכי בהירה.

אמנון שינדלר: אני מבקש שגם אני אשתתף בוועדה, אם אפשר.

אמנון שינדלר: אני חושב שמין הראוי שגם אנחנו נייצג את הצד שלנו.

איל בן ראובן: הדבר האחרון שאני רוצה לומר.

איל בן ראובן: לגבי הוראת שעה, אני מקבל את זה.

איל בן ראובן: יש להם טיעון טוב למה זה נכון שיהיה בהוראת שעה.

אלי אלאלוף: ברשותך, היות ופתח בזה איל והקדים אותי ובצדק – שום דבר לא כעס אישי.

אלי אלאלוף: אם זה התפרש, אני מבקש סליחה.

אלי אלאלוף: הכעס הוא מה שאנחנו רואים כתוצאה.

אלי אלאלוף: אני בטוח שכולנו באותה סירה, כך אני מבין.

אלי אלאלוף: אז לא פגיעה אישית.

אלי אלאלוף: תיקח את הדברים שנאמר, רק בגלל שכואב לשמוע אתמול.

אלי אלאלוף: חבר הכנסת חאג' יחיא, למה אתמול אמרנו שזה 21 או 22?

עבד אל חכים חאג' יחיא: היה ויכוח לגבי ההרוג מדלית אל כרמל אם זה באתר בנייה או הכנה לחתונה.

עבד אל חכים חאג' יחיא: אפילו שדיברו אחר כך, אמרתי שרן העלה שזה לא תאונת עבודה.

אלי אלאלוף: ברשותכם, נקרא.

אלי אלאלוף: במצגת, רוב הדברים שביקשנו עכשיו בעל-פה, כתבתם שרציתם להציג.

אלי אלאלוף: הרווחנו לעשות את זה ככה, ואז בעצם אתם תכננתם הכול, אז תעשו את זה ישר בניסוח משפטי.

עבד אל חכים חאג' יחיא: כבוד היושב ראש, כשבאנו עם החוק הזה, באנו כתחליף, כפי שאיל אמר עכשיו, שתחליף לחוק הראשון שהצגנו אפילו ועוד לא הצבענו עליו, וכנראה לא נצביע עליו במליאה של ממונה בטיחות, ואמרו שזו משוכה גדולה מדיי.

עבד אל חכים חאג' יחיא: אבל העיקרון בין אם החוק הזה ובין אם חוק אחר, הכוונה שאנחנו נגיע למצב של בטיחות בשטח, ולצמצם למקסימום שאנחנו יכולים את תאונות העבודה - זו הכוונה.

עבד אל חכים חאג' יחיא: עוזר בטיחות, או כל תפקיד אחר, זה אחד הכלים שאנחנו רוצים להשתמש בהם כדי להגיע לבטיחות.

עבד אל חכים חאג' יחיא: אבל יש תקן בטיחות, אנחנו גם צריכים לדאוג בנוסף שזה מיושם.

עבד אל חכים חאג' יחיא: צריך למצוא את הדרכים.

עבד אל חכים חאג' יחיא: יכול להיות שהצילומים מרחוק עדיין יכולים להבין אם זה כלי באמת נכון או לא, העיצומים הכספיים והכול.

עבד אל חכים חאג' יחיא: מה שאנחנו צריכים זה לתת את הנושא הזה שהוא עובד ולא רק מדווח וגם למי מדווח.

עבד אל חכים חאג' יחיא: אנחנו צריכים גם בניסוח שלנו לדאוג שהוא לא רק מדווח למנהל העבודה, ומנהל העבודה מעמיסים עליו לקרוא עוד דוח, לא זו הכוונה.

עבד אל חכים חאג' יחיא: הוא מדווח לו בכתב, אז מנהל העבודה צריך לקרוא עוד דפים.

עבד אל חכים חאג' יחיא: ממש אני רוצה להדגיש שזו לא הכוונה שרק עוד דוח שיעמיס על העבודה של מנהל העבודה, אלא אנחנו רוצים שיהיה כלי לבצע בטיחות, בין היתר גם שיהיה גם על הממונים.

עבד אל חכים חאג' יחיא: שהקבלן שיידע מזה, או היזם שיידע מזה, ולפי זה גם התנהג.

אלי אלאלוף: תודה רבה.

איל בן ראובן: אם אפשר עוד הערה אחת.

איל בן ראובן: יש הגדרה מאוד חשובה שצריך להגדיר אותה לגבי גודל האתר.

איל בן ראובן: זאת אומרת, לא כל בניין בן קומה אחת צריך עוזר בטיחות.

איל בן ראובן: לכן, בהערות שקיבלתי פה, דיברנו על זה, צריך למצוא משתי קומות – צריך להגדיר את זה שיהיה ברור - מגודל מסוים יש עוזר בטיחות.

מתי רביבי: בהתאחדות בוני הארץ יש עמדה מסודרת בנושא הזה.

איל בן ראובן: את זה צריך להגדיר.

איל בן ראובן: יש נושא אחד שאני קצת מוטרד ממנו, אז תחשבו אם להכניס אותו או לא – זה סוגיית תכולת העבודה.

איל בן ראובן: למה אני מוטרד ממנו, כבוד היושב ראש, מבחינת תכולת העבודה צריכה להיות מצד אחד, מאוד ברורה, מצד שני, לא ספר, כי צריך להגיד לו על מה הוא זה, וצריך להיזהר ממצב שבו בגדול, לכן בחוק זה היה ברור, שהוא צריך לעסוק בנושא הבטיחות בבניין.

איל בן ראובן: עכשיו להגדיר מה זה בטיחות בתוך הבניין על נושא חשמל, ועל נושא מים, זה יכול להיות מצד אחד משהו שתקנות חייבות לעסוק בעניין הזה.

איל בן ראובן: אני מציע לעשות עוד חשיבה, או תחשבו מה שתחליטו.

איל בן ראובן: אם תחליטו לשים את הבולטים בעניין הזה, אני בעד, אבל לראות שזה מאוד קצר, ממוקד.

איל בן ראובן: אני מציע להתייעץ עם אנשי המקצוע, שמצד שני, זה גם לא ישחרר אותו מלהגיד, רגע, בזה אני לא.

איל בן ראובן: כי בסוף כשהוא מתעסק בתוך בניין, כל הערת בטיחות על פי האינטואיציה שלו, הוא חייב להעיר עליה, הוא חייב לתקן אותה.

איל בן ראובן: לכן אני לא רוצה שהוא יילך עם איזה בד"ח כזה שיהיה בו עשר נקודות, ואת הנושא השנים עשר וממנו לא, הוא לא עוסק בו, זה לא יהיה טוב.

איל בן ראובן: הוא העיניים של המנהל.

איל בן ראובן: מצאנו שמנהל העבודה כאשר הוא עובד, הוא צריך לדאוג לכמה כמויות יהיה, ולכמה זה, ולכן אין לו עיניים.

איל בן ראובן: האיש הזה הוא הולך להיות הסיירת שלו, הכוח הקדמי שלו שמסתובב באתר כל היום ורואה, וכל הדברים הללו.

איל בן ראובן: לכן, תשקלו את העניין הזה, אתם הגורם המקצועי ואתם תחליטו, ואנחנו בסך הכול נקבל את ההחלטה המקצועית.

איל בן ראובן: זה דבר שאני קצת חושש ממנו.

איל בן ראובן: תחליטו - אני מזכיר שיש לנו גם את העניין של שנייה שלישית.

איל בן ראובן: ביום שני חשוב מאוד שנגיע ליום רביעי, כמו שאמר כבוד היושב ראש, מה שנקרא - מוסכמים, בהירים, ברורים, נצביע, ונלך לשנייה ושלישית.

איל בן ראובן: אם נצליח בשנייה ושלישית - אני מה שנקרא.

איל בן ראובן: ..

אלי אלאלוף: היות ושנתיים עובדים מול הבית שלי, רק ב-300 וילות שונות, אבל חלקם של קבלנים.

אלי אלאלוף: יום אחד אני אספר בכתיבת ספר למה לא לעשות טוב.

אלי אלאלוף: אז יש 300 וילות, ויש אתרים של 36 וילות - התקשורת בין ממונה בטיחות או עוזר בטיחות לבין העובד, עד שהוא תופס אותו חזרה, גם הוא ירוץ יותר ממסי על המגרש, הוא אף לא יצליח להגיע אליו.

אלי אלאלוף: לא חשבתם פעם על תקשורת אלקטרונית בין העובדים לבין בעלי תפקידים מרכזיים?

אלי אלאלוף: שזה מכשיר קטן בדרך כלל.

אלי אלאלוף: רק שנבין למה אני אומר את זה.

אלי אלאלוף: יש עייפות בסוף היום, אני ראיתי את זה.

אלי אלאלוף: מול הבית ישבו 70 עובדים שהמתינו לאוטובוס - איזה מצב פיזי יש להם - על הפנים.

אלי אלאלוף: ולמה?

אלי אלאלוף: כי אני בטוח שהם מסתובבים, אם זה 36 וילות שבנה קבלן מסוים פה בבאר שבע, אתם צריכים לראות איזה קילומטראג' הם מרביצים.

אלי אלאלוף: אם התקשורת ביניהם הייתה אלקטרונית, אני בטוח שזה היה מקל, גם בלתת הוראות, גם בלתת אזהרות.

אלי אלאלוף: אני חושש שפה מפילים על אדם אחד לרוץ בגודל של אתר, מסביב למספר גדול של עובדים לרוץ - תחשבו על הטכניקה איך להעביר את זה.

אלי אלאלוף: אי אפשר יותר להמשיך ולהשאיר גם אם זה בשלבים, גם אם זה בהתחלה רק מלמעלה בהיררכיה של העובדים בשטח.

אלי אלאלוף: הרגשתי האישית שזו נקודה מרכזית.

אמנון שינדלר: אני רוצה להתייחס למה שאמר כבודו, אבל זה בלתי אפשרי, כי כל העובדים הם לא עובדים בהעסקה ישירה, אותם עובדים שאתה רואה מהאוטובוסים מתחלפים כל יום אז איך תעשה תקשורת?

אלי אלאלוף: אתה רוצה תשובה מיד?

אלי אלאלוף: אז מי שייכנס בהעסקה לא ישירה, יקבל גם מכשיר, אז מה?

אלי אלאלוף: באמת.

אלי אלאלוף: תחשבו על זה, בבקשה.

אלי אלאלוף: אל תתנו שליפות כאלה.

יצחק גורביץ: בסוגיה הזו בין מה שקודם הועלה לגבי האחריות של אותו עוזר בטיחות.

יצחק גורביץ: ממה שפה הוגדר, זה מאוד מצומצם, ואנחנו מכירים את תאונות העבודה, או נפגעים במצבים אחרים שלא מוגדרים כאן.

יצחק גורביץ: צריך לאפשר למנהל העבודה להגדיר גם הוא מהו סכנה, ולהפנות את אותו עוזר בטיחות לסכנה הזאת.

יצחק גורביץ: כי אם זה לא יוגדר בחוק, מה יגיד עוזר בטיחות אני לא עושה את זה?

יצחק גורביץ: מנהל עבודה אם הוא מזהה שיש בעייתיות, גם צריך את העוצמה, את הכלי הזה שאני רגיל לו, גם אם מבחינתי אתה תעסוק בסוגיה הזאת.

יצחק גורביץ: למשל, אם אתה עובד בצמתים, אם אתה קבלן כבישים, ואתה עובד בצמתים ויש תנועה לידך, פה זה לא מופיע.

יצחק גורביץ: מנהל העבודה הצטרך לבדוק שמזהה את העוצמה, את הכלי הזה, כדי להגיד לו, למשל, אם אתה עומד בצמתים, ויש תנועה על ידך, פה זה לא מופיע.

יצחק גורביץ: מנהל העובדה הצטרך לבדוק שאף אחד לא נפגע, דוגמה, יש עוד כל מיני אלמנטים.

אלי אלאלוף: אני מזהיר, הגדרות מדויקות זה גם בסיס להתחמקות.

אלי אלאלוף: השר שלכם דווקא נתן לנו דוגמאות בחוק אחר, שהוא צודק, לא להגזים בהגדרות.

יוסף שריקי: אני מציע לצרף את נציג מנהלי האתרים, לצרף אותו לוועדה של בוני הארץ והעבודה.

יוסף שריקי: חשוב מאוד שיהיה נציג שם של כל מנהלי העבודה.

אלי אלאלוף: אני בטוח שיש לכם הזדמנויות להיפגש, אז תעשו את זה ביניכם.

אלי אלאלוף: היופי בוועדה הזו, זה שמחליפים דעות.

אלי אלאלוף: תשתפו פעולה, אין ברירה.

אמנון שינדלר: זה חוק שקשור אלינו באופן ישיר.

אמנון שינדלר: אני חושב שאנחנו חייבים להשתתף ביחד גם עם התאחדות בוני הארץ, וגם לשמוע את דעתנו במהלך הפגישה.

אלי אלאלוף: אני בטוח שכולם יסכימו לשיתוף פעולה.

אלי אלאלוף: אני רוצה לשאול, אמרו לי שיש רשם קבלנים, אנחנו עוד לא ראינו אותו.

אלי אלאלוף: מי זה רשם הקבלנים?

קריאה: אליהו.

קריאה: הוא פשוט השבוע בחופשה.

מני אברהם: אני רכז אכיפה ברשם הקבלנים.

אלי אלאלוף: תגיד לרשם הקבלנים שאנחנו מזמינים אותו לדיון.

לילך לאה נפתלי: מבקשת להגיד בתגובה לדברים שנאמרו על ידי חבר הכנסת ואדוני היושב-ראש.

לילך לאה נפתלי: אני מסכימה שנושא האחריות של עוזר הבטיחות, הוא נושא שמצריך חשיבה נוספת.

לילך לאה נפתלי: אנחנו לא רוצים שיהיה איזשהו חלל לאקוני של איזושהי סמכות כללית שמנהל העבודה יכול להטיל את האחריות על עוזר הבטיחות, כי צריך להבין שכל סמכות כזאת גם גוררת אחריה השלכות מבחינת האחריות.

לילך לאה נפתלי: לכן אנחנו עובדים על תוספת לחוק שבה כן יפורטו התפקידים כפי שאנחנו רואים אותם של עוזר הבטיחות.

אלי אלאלוף: אמרנו מראש שיש תוספת לחוק בצורה של תקנות.

לילך לאה נפתלי: אבל פקידי עוזר הבטיחות יוגדרו בתוספת, זו המטרה שלנו.

אלי אלאלוף: אני שוב מזהיר, שהגדרות מדויקות מדיי זה לא משאיר זמן, משאיר יכולת.

איל בן ראובן: אסור להשאיר מצב שבו משהו שהוא לא.

מתי רביבי: עדיף להבהיר מה לא כולל, מאשר להתחיל לעשות רשימת מכולת.

מתי רביבי: תגיד מראש, זה לא יחליף אותו בדברים האלה והאלה, וזהו.

אלי אלאלוף: בסדר.

אלי אלאלוף: אני שמח שמסיימים בזמן.

אלי אלאלוף: תודה רבה לכולם.

אלי אלאלוף: הישיבה נעולה.